שירה גרינברג

שירה גרינברג (נולדה ב-23 בנובמבר 1979) היא הכלכלנית הראשית לשעבר של משרד האוצר של מדינת ישראל. גרינברג בוגרת תואר ראשון בהצטיינות בכלכלה ובמתמטיקה מהאוניברסיטה העברית בירושלים וכן תואר מוסמך במסלול מחקרי בכלכלה בהצטיינות מאוניברסיטת תל אביב. גרינברג כיהנה במגוון תפקידים במשרד האוצר מאז שנת 2008. החל מ-2015 כיהנה כסגנית בכירה לממונה על התקציבים בתחומי תקשורת, תיירות, תעשייה, השכלה גבוהה ומדע. כמו כן כיהנה בוועדות ובגופים ציבוריים רבים. בינואר 2019 מונתה גרינברג לכלכלנית הראשית במשרד האוצר. בנוסף לאחריותה על תחזית ההכנסות של המדינה, על העבודה המקצועית של כלכלני האוצר ועל קשרי החוץ הכלכליים של ישראל, היא הובילה מטעם ישראל מספר נושאים כלכליים בינלאומיים וביניהם כללי המס החדשים והפרקים הכלכליים בהסכמי אברהם. בנוסף עמדה בראש הוועדה לענייני ביטחון לאומי בהשקעות זרות - גוף ממשלתי חדש שהוקם כדי לעסוק בסוגיות אסטרטגיות רגישות, על רקע המתיחות הגוברת בין ארצות הברית לסין. גרינברג הופיעה ברשימת 50 הנשים מעוררות השראה (power women) של פורבס לשנת 2020 וכן ברשימת 50 הנשים המשפיעות של גלובס לשנת 2022. בינואר 2023 הוארכה כהונתה של גרינברג בחצי שנה נוספת בסוף חודש יוני של אותה השנה סיימה את כהונתה ככלכלנית הראשית במשרד האוצר. בפברואר 2023 התייחסה להתקדמות החקיקה להחלשת מערכת המשפט במסגרת תוכנית התקציב הרב שנתית שהונחה על שולחן הממשלה ואמרה כי "ככל שהרפורמה המשפטית תיתפס על ידי השוק כפוגעת בחוזק ובעצמאות מוסדות המדינה, הדבר עלול לפגוע בפעילות הכלכלית ובהשקעות הפרטיות". בדברים שנשאה בכנס אלי הורביץ לכלכלה ערב סיום תפקידה במאי 2023 אמרה כי הבחירה להוביל את הרפורמה המשפטית דווקא בתקופה זו היא שגיאה כפולה שכן "אנחנו לא צריכים לייצר סיכונים עודפים בזירה המקומית מלבד הסיכונים בזירה הגלובלית". היא ביקרה גם את ההסכמים הקואליציוניים שלדעתה מקטינים את התמריץ לתעסוקה בקרב גברים חרדים. גרינברג התייחסה לדו"ח ה-OECD שבו דורגה ישראל במקום האחרון בכל הנוגע לשוויון בין נשים לגברים ואמרה כי "הנושא של פערים מגדריים צריך להיות יותר בשיח הציבורי. במדינת ישראל לא כל המשרות פתוחות בפני נשים. פערי השכר החציוני בין גברים לנשים בישראל הם השניים בגובהם בעולם". עוד אמרה כי "יש להקפיד ששילוב חרדים בשוק העבודה לא ילווה בדחיקת נשים ממנו" גרינברג נשואה ואם לשניים. MUNI EXPO 22 - שנת 2023 :מיתון או צמיחה? שיחה בשניים עם שירה גרינברג | הכלכלנית הראשית במשרד האוצר, סרטון בערוץ "מרכז השלטון המקומי בישראל", באתר יוטיוב (אורך: 11:34) בצל משבר הקורונה: ראיון עם שירה גרינברג, הכלכלנית הראשית של משרד האוצר, סרטון בערוץ "להב - לשכת ארגוני העצמאים והעסקים בישראל", באתר יוטיוב (אורך: 12:35) שירה גרינברג במושב "שוק העבודה העתידי והשלכותיו על אי שוויון", סרטון בערוץ "Taub Center מרכז טאוב", באתר יוטיוב (אורך: 13:22) שירה גרינברג, הכלכלנית הראשית, משרד האוצר | כנס אלי הורביץ לכלכלה וחברה 2023, סרטון בערוץ "IsraelDemocracyIns", באתר יוטיוב (אורך: 08:40) שירה גרינברג, ברשת החברתית LinkedIn שירה גרינברג, באתר GOV.IL עמרי מילמן, שירה גרינברג תמונה לתפקיד הכלכלנית הראשית במשרד האוצר, באתר כלכליסט, 17 בדצמבר 2018 שירה גרינברג, באתר GOV.IL 50 הנשים המשפיעות של גלובס 2022, באתר גלובס, 4 באפריל 2022 פורבס ישראל, 9# שירה גרינברג, באתר Power Women 2020, ‏2020-11-23 שלמה טייטלבאום, פרסום ראשון: כהונתה של שירה גרינברג ככלכלנית הראשית באוצר תוארך בחצי שנה, באתר כלכליסט, 5 בינואר 2023 אורן דורי, ‏באוצר נפרדים מהכלכלנית הראשית, אבל בקושי התחילו באיתור מחליף, באתר גלובס, 28 במאי 2023 איתמר אייכנר, הכלכלנית הראשית באוצר: "החקיקה המשפטית עלולה לפגוע במשק", באתר ynet, 23 בפברואר 2023 סוניה גורודיסקי, הכלכלנית הראשית באוצר: "החקיקה המשפטית עלולה לפגוע בכלכלה", באתר ישראל היום, 23 בפברואר 2023 שלמה טייטלבאום, הכלכלנית הראשית: "יש להקפיד ששילוב חרדים בשוק העבודה לא ילווה בדחיקת נשים ממנו", באתר כלכליסט, 30 במאי 2023 שירה גרינברג, הכלכלנית הראשית, משרד האוצר | כנס אלי הורביץ לכלכלה וחברה 2023, סרטון בערוץ "IsraelDemocracyIns", באתר יוטיוב (אורך: 08:40) משרד האוצר, הכירו את הכלכלנית הראשית שירה גרינברג, באתר Facebook